Symbol rozcestia O iných významoch výrazu *Lolita* pozri *Lolita*.
Dve gothic lolity v tokijskej štvrti Harajuku.
**Lolita** (jap. ロリータ・ファッション) je druh subkultúry módy, ktorý pochádza z Japonska. Lolita móda je inšpirovaná viktoriánskou érou, francúzskym rokokom, gotickou temnotou a japonským anime. Trend začal v 80. rokoch v Japonsku. Lolití vzhlad začal hlavne ako vzhľad skromnosti so zameraním sa na kvalitu materiálu a výroby oblečenia. Originálna silueta je sukňa v dĺžke po kolená alebo šaty v tvare zvonu, ktorý je držaný pomocou spodničiek. Táto silueta sa však rozšírila aj o iné prvky vrátane korzetov a šiat po dlážku. Nosia sa tiež blúzky, podkolienky alebo pančuchy a vlasové doplnky. Lolita móda má viacero štýlov, od roztomilých po gothické.

Pôvod
-----

Aj keď viaceré zdroje ukazujú na Japonsko ako na pôvod lolita trendu, jeho pôvod je komplexný a ostáva nejasný. Módny štýl nemá žiadne prepojenie s Nabokovým románom.

Móda
----

Lolita móda je v protiklade so súčasnou minimalistickou módou. Je zameraná na detaily a drahšia, ale dáva priestor nezávislým dizajnérom.

Základné štýly
--------------

### Classic Lolita

Classic Lolita je považovaná za miernejší zo štýlov. Tento štýl vyžaduje tmavšie a silnejšie farby. Je elegantnejší a tradičnejší než *sweet*.

### Gothic Lolita

Gothic lolita je inšpirovaná goth viktoriánskou érou. Môže sa však kombinovať aj s bielou na vytvorenie kontrastnej kombinácie. Medzi doplnkami sa vyskytujú platformové topánky, kríže či ružence a čierny mejkap (zvýraznené oči). Ďalšími doplkami môže byť aj korzet, sieťované pančuchy alebo rukavice.

Podľa Pat Lyttle sa tento štýl približuje východoeurópskym štýlom. Používajú sa náboženské symboly, napríklad kríže.

### Sweet Lolita

Tento štýl sa vyznačuje svetlými a pastelovými farbami. Oblečenie obsahuje veľa čipiek, volánov a mašlí. Látková potlač obsahuje motívy zvierat, sladkostí, ovocia, kvetov a podobne. Štýl je považovaný za najdetskejší.

Ďalšie štýly
------------

* Wa-loli - štýl bližší japonskému štýlu obliekania
* Qi-loli - štýl bližší čínskemu štýlu obliekania
* Kuro-loli - lolita v čiernej farbe
* Širo-loli - lolita v bielej farbe
* Punk lolita - viacej „rozložený" štýl s reťazami, kovovými doplnkami a netradičnými strihmi. Prevládajú kombinácie čiernej a bielej s červenou alebo tmavomodrou.

Referencie
----------

1. ↑  JIMENEZ, Dabrali. *A New Generation of Lolitas Makes a Fashion Statement* [online]. New York: The New York Times, 2008-09-26, [cit. 2014-04-12]. Dostupné online. (po anglicky)
2. ↑   *What is Lolita?* [online]. lolitafashion.org, [cit. 2014-04-12]. Dostupné online. (po anglicky)
3. ↑  ISHIKAWA, Katsuhiko. *Gothic & Lolita*. [s.l.] : Phaidon, 2007. S. 13, 89, 93 et al..
4. ↑   *Lolita Styles* [online]. lolitafashion.org, [cit. 2014-04-12]. Dostupné online. (po anglicky)
5. 1 2 3 4  LYNN, Hannah. *Features* [online]. pghcitypaper.com, [cit. 2019-04-27]. Dostupné online.
6. 1 2  HARDY BERNAL, Kathryn Adele. *The Lolita Complex: a Japannese fashion subculture and its paradoxes* [online]. [Cit. 2014-04-26]. Dostupné online. (po anglicky)
7. ↑   *Classic Lolita* [online]. lolitafashion.org, [cit. 2014-04-25]. Dostupné online. (po anglicky)
8. 1 2 3 4 5 6  LYTTLE, Pat. *Japanese Street Style*. London : A&C Black, 2012. ISBN 978-1-4081-567-11. S. 10.
9. 1 2   *Gothic Lolita* [online]. lolitafashion.org, [cit. 2014-04-25]. Dostupné online. (po anglicky)
10. 1 2   *Sweet Lolita* [online]. lolitafashion.org, [cit. 2014-04-25]. Dostupné online. (po anglicky)
11. ↑  LYTTLE, Pat. *Japanese Street Style*. London : A&C Black, 2012. 128 s. ISBN 978-1-4081-5671-1. S. 12.

Iné projekty
------------

Commons
* Spolupracuj na Commons Commons ponúka multimediálne súbory na tému **Lolita (móda)**

Zdroj
-----

* *Tento článok je čiastočný alebo úplný preklad článku Lolita fashion na anglickej Wikipédii.*